प्रतिष्ठा मिलने पर विशिष्ट न समझो : विद्यानंद सरस्वती
आजकल जिसे सत्ता या प्रभुता प्राप्त हो जाती है, उसमें कुछ विशिष्ट होने का मनोभाव जागृत हो जाता है। जब यह विशेषता चली जाती है तो तब बड़ा दु:ख होता है। इसलिए सत्ता या पद प्रतिष्ठा मिली है तो स्वयं को विशिष्ट न समझो। यह बात महामंडलेश्वर स्वामी विद्यानंद सरस्वती ने कही।
सोमवार को स्वामी सरस्वती शहर के जीवाजीगंज स्थित महाराजा अग्रसेन पार्क में आयोजित श्रीमद भागवत कथा के बीच प्रवचन कर रहे थे। उन्होंने कहा कि शासकों को भारत के उन राजाओं का अनुशरण करना चाहिए जो त्यागी जनसंरक्षक प्रजावत्सल होकर विनम्र रहे। स्वामीश्री ने कहा कि प्रीत यदि निष्काम व दृढ़ अनुराग युक्त हो तो वह सफल रहती है।
हर चमत्कार के बाद नजर उतारती थीं यशोदा : स्वामी सरस्वती ने कहा कि यशोदा माता अपने कन्हैया की नजर उनके हर चमत्कार के बाद उतारती थीं। क्योंकि उन्हें विश्वास नहीं होता था कि चमत्कार दिखाने वाला उनका बेटा परमात्मा है।
विद्यानन्द सरस्वती
जीवाजीगंज के अग्रसेन पार्क में आयोजित भागवत कथा सुनते श्रद्धालु।
hin_Deva hin_Deva hin_Deva hin_Deva awa_Deva awa_Deva